பூமி. பல லட்சம் உயிரினங்களின் வீடு. இங்கு அனைத்து உயிர்களுக்குமே ஓர் இடமும் முக்கியப் பங்கும் உண்டு. இங்கு எதுவும் எதற்கும் அடிமையில்லை. ஆனால், ஒரே ஒரு உயிரினம் மற்ற அனைத்து லட்சக்கணக்கான உயிர்களுக்கும் ஆபத்தான ஆதிக்க உயிரினமாக இருக்கிறது. அந்த உயிரினம் மனிதன். மிகவும் கொடிய உயிரினம். அறிவுத்திறன் தான் அதன் ஆயுதம். அதை வைத்துக்கொண்டு அது செலுத்தும் ஆதிக்கம் பூமியில் மற்ற உயிரினங்களைப் புறந்தள்ளி அதற்கு மட்டுமே என்று மாற்றிக்கொண்டிருக்கிறது. தன்னோடு வாழும் உயிர்களையே அது விட்டுவைக்காத நிலையில் ஒருவேளை வேற்றுக்கிரகத்தில் இருந்து பிரபஞ்ச அகதிகள் அவர்கள் உலகத்தைத் தொலைத்துவிட்டுத் தஞ்சம் தேடி நமது பூமிக்குள் வந்தால் அவர்கள் எப்படி நடத்தப்படுவார்கள்?